ddrg/super_eurlex huggingface dataset:
76/515/EHTY: Neuvoston päätös, tehty 1 päivänä kesäkuuta 1976, etujärjestöjen nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten



Virallinen lehti nro L 149 , 09/06/1976 s. 0012 - 0014

Suomenk. erityispainos Alue 1 Nide 1 s. 0120

Ruotsink. erityispainos Alue 1 Nide 1 s. 0120



NEUVOSTON PÄÄTÖS, tehty 1 päivänä kesäkuuta 1976, etujärjestöjen nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten (76/515/EHTY) EUROOPAN YHTEISÖJEN NEUVOSTO, joka ottaa huomioon Euroopan hiili- ja teräsyhteisön perustamissopimuksen 18 artiklan, sekä katsoo, että neuvosto nimesi 7 päivänä toukokuuta 1974 tehdyllä päätöksellä edellä mainitun artiklan kolmannessa alakohdassa tarkoitetut tuottaja- ja työntekijäjärjestöt, neuvosto nimesi 25 päivänä kesäkuuta 1974 () tehdyllä päätöksellä neuvoa-antavan komitean jäsenet 25 päivästä kesäkuuta 1974 alkaen 24 päivään kesäkuuta 1976 asti, ja neuvoa-antavan komitean uusien jäsenten nimeämiseksi kahdeksi vuodeksi on tarpeen nimetä etujärjestöt, joita pyydetään laatimaan luettelot, joissa on kaksi kertaa niin monta ehdokasta kuin heille on osoitettu paikkoja, ON PÄÄTTÄNYT SEURAAVAA: 1 artikla Tämän päätöksen liitteenä olevassa taulukossa luetellaan ne tuottajien ja työnantajien etujärjestöt, joita pyydetään laatimaan ehdokasluettelot, joiden perusteella Euroopan hiili- ja teräsyhteisön neuvoa-antavaan komiteaan nimetään niin monta edustajaa kuin edellä tarkoitetussa taulukossa näiden järjestöjen kohdalla mainitaan. 2 artikla Neuvosto nimeää myöhemmin ne järjestöt, joita pyydetään nimeämään työntekijöiden ehdokkaat Belgiassa ja Italiassa. Tehty 1 päivänä kesäkuuta 1976 Brysselissä. Neuvoston puolesta Puheenjohtaja G. THORN () EYVL N:o C 14, 21.1.1975, s. 1 LIITE >TAULUKON PAIKKA> >TAULUKON PAIKKA>
77/156/ETY: Neuvoston päätös, tehty 14 päivänä helmikuuta 1977, Euroopan kehitysrahastolle (1975) AKT-valtioita varten sekä merentakaisia maita ja alueita ja Ranskan merentakaisia departementteja varten osoitettujen rahamäärien tarkistamisesta



Virallinen lehti nro L 046 , 18/02/1977 s. 0017 - 0017

Suomenk. erityispainos Alue 11 Nide 3 s. 0063

Ruotsink. erityispainos Alue 11 Nide 3 s. 0063



NEUVOSTON PÄÄTÖS, tehty 14 päivänä helmikuuta 1977, Euroopan kehitysrahastolle (1975) AKT-valtioita varten sekä merentakaisia maita ja alueita ja Ranskan merentakaisia departementteja varten osoitettujen rahamäärien tarkistamisesta (77/156/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön avustusten rahoitusta ja hallintaa koskevan 11 päivänä heinäkuuta 1975 allekirjoitetun sopimuksen(1), jäljempänä "sisäinen sopimus", ja erityisesti sen 1 artiklan 4 kohdan, ottaa huomioon komission ehdotuksen, sekä katsoo, että päätöksellä 76/568/ETY(2) yhteisöön assosioidut entiset merentakaiset maat ja alueet Surinamen tasavalta, Seychellien tasavalta ja Komorien tasavalta ovat itsenäistyneet ja pyytäneet liittyä Lomén yleissopimukseen sen 89 artiklan perusteella; AKT-ETY-ministerineuvosto on ensimmäisessä istunnossaan hyväksynyt nämä pyynnöt; nämä valtiot ovat tallettaneet liittymisasiakirjansa neuvoston pääsihteeristöön ja ovat siis liittyneet kukin osaltaan 16 päivänä heinäkuuta, 27 päivänä elokuuta ja 13 päivänä syyskuuta 1976 AKT-ETY Lomén yleissopimukseen, ja olisi siis sisäisen sopimuksen 1 artiklan 4 kohdan mukaisesti vähennettävä tämän sisäisen sopimuksen 1 artiklan 3 kohdan b alakohdassa tarkoitettuja merentakaisille maille ja alueille säädettyjä määriä ja lisättävä vastaavasti saman säännöksen a kohdassa AKT-valtioille säädettyjä määriä, ON PÄÄTTÄNYT SEURAAVAA: 1 artikla Korvataan sisäisen sopimuksen 1 artiklan 3 kohdan a ja b alakohdan teksti seuraavasti: "a) 3 031,60 miljoonaa Euroopan laskentayksikköä, joka on tarkoitettu AKT-valtioille ja josta on: >TAULUKON PAIKKA> b) 98,40 miljoonaa Euroopan laskentayksikköä, joka on tarkoitettu Ranskan merentakaisille maille ja alueille ja departementeille ja josta on:". >TAULUKON PAIKKA> 2 artikla Tämä päätös tulee voimaan 16 päivänä heinäkuuta 1976. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 14 päivänä helmikuuta 1977. Neuvoston puolesta Puheenjohtaja J. SILKIN (1) EYVL N:o L 25, 30.1.1976, s. 168 (2) EYVL N:o L 176, 1.7.1976, s. 8
77/455/ETY: Neuvoston päätös, tehty 27 päivänä kesäkuuta 1977, terveydenhuollon johtavien virkamiesten komitean perustamisesta tehdyn päätöksen 75/365/ETY muuttamisesta



Virallinen lehti nro L 176 , 15/07/1977 s. 0013 - 0013

Suomenk. erityispainos Alue 6 Nide 1 s. 0209

Kreikank. erityispainos: Luku 05 Nide 2 s. 0182

Ruotsink. erityispainos Alue 6 Nide 1 s. 0209

Espanjank. erityispainos: Luku 06 Nide 2 s. 0014

Portugalink. erityispainos: Luku 06 Nide 2 s. 0014



NEUVOSTON PÄÄTÖS, tehty 27 päivänä kesäkuuta 1977, terveydenhuollon johtavien virkamiesten komitean perustamisesta tehdyn päätöksen 75/365/ETY muuttamisesta (77/455/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission laatiman päätösluonnoksen, sekä katsoo, että päätöksellä 75/365/ETY (1) neuvosto on perustanut terveydenhuollon johtavien virkamiesten komitean, jonka tehtävänä on tunnistaa ja tarkastella lääkäreiden sijoittautumisoikeudesta ja palvelujen tarjoamisen vapaudesta mahdollisesti aiheutuvia ongelmia, kerätä kaikki asiaan liittyvä tieto siitä miten lääketieteellinen hoito on järjestetty jäsenvaltioissa ja antaa lausuntoja, joilla voidaan ohjata komission työtä näitä direktiivejä mahdollisesti muutettaessa, sijoittautumisoikeuden ja palvelujen tarjoamisen vapauden tehokasta käyttämistä koskevien neuvoston hyväksymien toimenpiteiden soveltaminen ja yleissairaanhoidosta vastaavia sairaanhoitajia koskevien lakien, asetusten ja hallinnollisten määräysten yhteensovittaminen saattaa aiheuttaa ongelmia, joita on tutkittava yhdessä, on toivottavaa, että muun sairaanhoitohenkilöstön keskuudessa esiintyvät mahdolliset ongelmat otetaan myös huomioon tässä yhteydessä, tämä tehtävä on aiheellista antaa päätöksellä 75/365/ETY perustetulle terveydenhuollon johtavien virkamiesten komitealle, ja tämän komitean toimivaltaa on sen vuoksi laajennettava, ON PÄÄTTÄNYT SEURAAVAA: Ainoa artikla Korvataan päätöksen 75/365/ETY 2 artikla seuraavasti: "2 artikla Komitean tehtävänä on: - tunnistaa ja tarkastella direktiivien 75/362/ETY (2), 75/363/ETY (3), 77/452/ETY (4) ja 77/453/ETY (5) täytäntöönpanosta mahdollisesti aiheutuvia ongelmia, - kerätä kaikki asiaa koskevat tiedot siitä, miten yleislääketieteellinen ja lääketieteen erikoisalojen hoito on järjestetty jäsenvaltioissa, - kerätä kaikki asiaa koskevat tiedot, siitä miten yleissairaanhoidosta vastaavien sairaanhoitajien antama sairaanhoito on järjestetty jäsenvaltioissa, - antaa lausuntoja komission työtä edellä mainittuja direktiivejä mahdollisesti muutettaessa." Tehty Brysselissä 27 päivänä kesäkuuta 1977. Neuvoston puolesta Puheenjohtaja J. SILKIN (1) EYVL N:o L 167, 30.6.1975, s. 19 (2) EYVL N:o L 167, 30.6.1975, s. 1 (3) EYVL N:o L 167, 30.6.1975, s. 14 (4) EYVL N:o L 176, 15.7.1977, s. 1 (5) EYVL N:o L 176, 15.7.1977, s. 8
77/715/ETY: Neuvoston päätös, tehty 28 päivänä lokakuuta 1977, kudosryhmien määrittelyreagenssien vaihtoa koskevasta eurooppalaisesta sopimuksesta sekä kyseisen sopimuksen lisäpöytäkirjasta



Virallinen lehti nro L 295 , 18/11/1977 s. 0007 - 0007

Suomenk. erityispainos Alue 2 Nide 2 s. 0088

Kreikank. erityispainos: Luku 02 Nide 4 s. 0194

Ruotsink. erityispainos Alue 2 Nide 2 s. 0088

Espanjank. erityispainos: Luku 02 Nide 4 s. 0159

Portugalink. erityispainos: Luku 02 Nide 4 s. 0159



NEUVOSTON PÄÄTÖS, tehty 28 päivänä lokakuuta 1977, kudosryhmien määrittelyreagenssien vaihtoa koskevasta eurooppalaisesta sopimuksesta sekä kyseisen sopimuksen lisäpöytäkirjasta (77/715/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission suosituksen, sekä katsoo, että Euroopan neuvoston aloitteesta kehitellyn kudosryhmien määrittelyreagenssien vaihtoa koskevan eurooppalaisen sopimuksen 5 artiklan 1 kohdassa määrätään, että sopimuspuolet toteuttavat kaikki tarvittavat toimenpiteet vapauttaakseen muiden sopimuspuolten heidän käyttöönsä antamat kudosryhmien määrittelyreagenssit kaikista tuontitulleista, kaikki poikkeamiset yhteisestä tullitariffista, yksipuoliset tai sopimuksin tehdyt, kuuluvat yhteisön yksinomaiseen toimivaltaan, Euroopan talousyhteisön sopimuspuoleksi tulon mahdollistavan lisäpöytäkirjan liittäminen kyseiseen sopimukseen antaa yhteisölle mahdollisuuden käyttää tätä toimivaltaansa, ja on suotavaa liittyä kyseiseen sopimukseen sekä kyseiseen lisäpöytäkirjaan, ON PÄÄTTÄNYT SEURAAVAA: 1 artikla Kudosryhmien määrittelyreagenssien vaihtoa koskeva eurooppalainen sopimus sekä sen lisäpöytäkirja hyväksytään yhteisön nimissä. Sopimuksen ja sen lisäpöytäkirjan tekstit on liitetty tähän päätökseen. 2 artikla Neuvoston puheenjohtajalla on oikeus nimetä henkilöt, jotka on valtuutettu allekirjoittamaan sopimus ja lisäpöytäkirja, sekä siirtää näille tarvittavat valtuudet toimia yhteisöä sitovasti. Tehty Luxemburgissa 28 päivänä lokakuuta 1977. Neuvoston puolesta Puheenjohtaja G. SPITAELS
77/63/ETY: Neuvoston päätös, tehty 21 päivänä joulukuuta 1976, julkisyhteisöjen sopimuksia käsittelevän neuvoa-antavan komitean perustamisesta annetun päätöksen 71/306/ETY muuttamisesta



Virallinen lehti nro L 013 , 15/01/1977 s. 0015 - 0015

Suomenk. erityispainos Alue 6 Nide 1 s. 0190

Kreikank. erityispainos: Luku 17 Nide 1 s. 0038

Ruotsink. erityispainos Alue 6 Nide 1 s. 0190

Espanjank. erityispainos: Luku 17 Nide 1 s. 0043

Portugalink. erityispainos: Luku 17 Nide 1 s. 0043



NEUVOSTON PÄÄTÖS, tehty 21 päivänä joulukuuta 1976, julkisyhteisöjen sopimuksia käsittelevän neuvoa-antavan komitean perustamisesta annetun päätöksen 71/306/ETY muuttamisesta (77/63/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission ehdotuksen, sekä katsoo, että neuvoston julkisia tavaranhankintoja koskevista sopimuksista antamien toimenpiteiden soveltaminen voi aiheuttaa ongelmia, joita näyttää olevan tarkoituksenmukaista tarkastella yhdessä julkisiin rakennusurakoita koskeviin sopimuksiin liittyvien ongelmien kanssa, ja siksi on aiheellista muuttaa julkisia rakennusurakoita koskevia sopimuksia käsittelevän neuvoa-antavan komitean tehtäviä ja kokoonpanoa, ON PÄÄTTÄNYT SEURAAVAA: 1 artikla Muutetaan päätöstä 71/306/ETY seuraavasti: a) poistetaan 1 artiklasta sana "rakennusurakka"; b) lisätään 2 artiklaan välittömästi sanan "julkisia rakennusurakoita" jälkeen sanat "ja julkisia tavaranhankintoja"; ja c) poistetaan 3 artiklan toisesta alakohdasta sanat "yhden varajäsenen" ja korvataan ne sanoilla "yhden tai kaksi varajäsentä". 2 artikla Komitean nimi on julkisyhteisöjen sopimuksia käsittelevä neuvoa-antava komitea siitä päivästä alkaen, kun tämä päätös tulee voimaan. 3 artikla Tämä päätös julkaistaan Euroopan yhteisöjen virallisessa lehdessä. Tämä päätös tulee voimaan sinä päivänä, jona se julkaistaan. Tehty Brysselissä 21 päivänä joulukuuta 1976. Neuvoston puolesta Puheenjohtaja A.P.L.M.M. van der STEE
77/505/ETY: Neuvoston päätös tehty 25 päivänä heinäkuuta 1977 pysyvän kotieläinjalostusta käsittelevän komitean perustamisesta



Virallinen lehti nro L 206 , 12/08/1977 s. 0011 - 0011

Suomenk. erityispainos Alue 3 Nide 9 s. 0052

Kreikank. erityispainos: Luku 03 Nide 19 s. 0061

Ruotsink. erityispainos Alue 3 Nide 9 s. 0052

Espanjank. erityispainos: Luku 03 Nide 13 s. 0027

Portugalink. erityispainos: Luku 03 Nide 13 s. 0027



NEUVOSTON PÄÄTÖS tehty 25 päivänä heinäkuuta 1977 pysyvän kotieläinjalostusta käsittelevän komitean perustamisesta (77/505/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission laatiman päätösluonnoksen, sekä katsoo, että niitä tapauksia varten, joissa neuvosto siirtää komissiolle toimivallan kotieläinjalostusalalla, olisi perustettava jäsenvaltioiden asiantuntijoista muodostuva komitea, jotta varmistetaan jäsenvaltioiden ja komission välinen läheinen yhteistyö ja jotta komissio voisi kuulla asiantuntijoita, ja olisi lisäksi suotavaa, että tämä yhteistyö ulottuu kaikille aloille, jotka ovat näissä asioissa yhteisön lainsäädännön alaisia; komitealle olisi tätä tarkoitusta varten annettava valtuudet käsitellä kaikkia näihin aloihin liittyviä kysymyksiä, ON PÄÄTTÄNYT SEURAAVAA: 1 artikla Perustetaan pysyvä kotieläinjalostusta käsittelevä komitea, jäljempänä `komitea`, jossa on jäsenvaltioiden edustajat ja puheenjohtajana komission edustaja. 2 artikla Komitea hoitaa sille neuvoston antamien kotieläinjalostusta käsittelevien säännösten mukaan kuuluvia tehtäviä näissä säännöksissä tarkoitetuissa tapauksissa ja niissä säädetyin edellytyksin. Se voi lisäksi tarkastella mitä tahansa muuta tähän alaan liittyvää kysymystä, jonka komitean puheenjohtaja joko omasta aloitteestaan tai jäsenvaltion pyynnöstä ottaa käsiteltäväksi. 3 artikla Komitea laatii oman työjärjestyksensä. Tehty Brysselissä 25 päivänä heinäkuuta 1977. Neuvoston puolesta Puheenjohtaja H. SIMONET
77/729/EHTY: Neuvoston päätös, tehty 21 päivänä marraskuuta 1977, hiilen ja teräksen tuotantomaksuilla katettavan Euroopan hiili- ja teräsyhteisön hallinnollisten menojen osan mukauttamisesta



Virallinen lehti nro L 306 , 30/11/1977 s. 0028 - 0028

Suomenk. erityispainos Alue 1 Nide 1 s. 0135

Kreikank. erityispainos: Luku 01 Nide 2 s. 0063

Ruotsink. erityispainos Alue 1 Nide 1 s. 0135

Espanjank. erityispainos: Luku 01 Nide 2 s. 0074

Portugalink. erityispainos: Luku 01 Nide 2 s. 0074



NEUVOSTON PÄÄTÖS, tehty 21 päivänä marraskuuta 1977, hiilen ja teräksen tuotantomaksuilla katettavan Euroopan hiili- ja teräsyhteisön hallinnollisten menojen osan mukauttamisesta (77/729/EHTY) EUROOPAN YHTEISÖJEN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 20 artiklan, ottaa huomioon komission esittämän lausunnon, sekä katsoo, että osa Euroopan hiili- ja teräsyhteisön hallinnollisista menoista katetaan nykyään kyseisen yhteisön perustamissopimuksen 49 artiklassa tarkoitetuilla maksuilla; Euroopan yhteisöjen yhteisen neuvoston ja yhteisen komission perustamisesta tehdyn sopimuksen 20 artiklassa tämä osa on vahvistettu 18 miljoonaan laskentayksikköön, neuvoston tehtävänä on saman artiklan mukaisesti komission vuosittain esittämän kertomuksen perusteella tutkia, olisiko kyseistä lukua mukautettava yhteisöjen talousarvion kehitykseen, ja nykyisten suhdanteiden vallitessa Euroopan hiili- ja teräsyhteisön perustamissopimuksen soveltamisesta johtuvien menojen kehityksen arvioinnin seurauksena on perusteltua vähentää hiilen ja teräksen tuotantomaksuilla katettavaa kyseisen yhteisön hallinnollisten menojen osaa, ON PÄÄTTÄNYT SEURAAVAA: 1 artikla Vahvistetaan Euroopan hiili- ja teräsyhteisön perustamissopimuksen 49 artiklassa tarkoitetuilla maksuilla katettava kyseisen yhteisön hallinnollisten menojen osa viiteen miljoonaan Euroopan laskentayksikköön. 2 artikla Tämä päätös tulee voimaan viidentenä päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 21 päivänä marraskuuta 1977. Neuvoston puolesta Puheenjohtaja H. SIMONET
77/672/ETY, Euratom, EHTY: Neuvoston päätös, tehty 24 päivänä lokakuuta 1977, nimittävälle viranomaiselle sekä tilintarkastuslautakunnan ja Euroopan hiili- ja teräsyhteisön tilintarkastajan henkilöstön palvelukseen ottamista koskevien sopimusten tekemiseen oikeutetulle viranomaiselle annettuja valtuuksia käyttävän viranomaisen määrittämisestä



Virallinen lehti nro L 275 , 27/10/1977 s. 0025 - 0025

Suomenk. erityispainos Alue 1 Nide 1 s. 0134

Ruotsink. erityispainos Alue 1 Nide 1 s. 0134



NEUVOSTON PÄÄTÖS, tehty 24 päivänä lokakuuta 1977, nimittävälle viranomaiselle sekä tilintarkastuslautakunnan ja Euroopan hiili- ja teräsyhteisön tilintarkastajan henkilöstön palvelukseen ottamista koskevien sopimusten tekemiseen oikeutetulle viranomaiselle annettuja valtuuksia käyttävän viranomaisen määrittämisestä (77/672/ETY, Euratom, EHTY) EUROOPAN YHTEISÖJEN NEUVOSTO, joka ottaa huomioon Euroopan yhteisön virkamiehiin sovellettavien henkilöstösääntöjen 2 artiklan ja muuta henkilöstöä koskevien palvelussuhteen ehtojen 6 artiklan, sekä katsoo, että Euroopan yhteisöjen perustamissopimusten ja Euroopan yhteisöjen yhteisen neuvoston ja yhteisen komission perustamisesta tehdyn sopimuksen tiettyjen varainhoitoa koskevien määräysten muuttamisesta tehty sopimus on tullut voimaan 1 päivänä kesäkuuta 1977; kyseisen sopimuksen yhtenä tarkoituksena on Euroopan yhteisöjen tilintarkastustuomioistuimen perustaminen, tilintarkastuslautakunnan jäsenten ja Euroopan hiili- ja teräsyhteisön tilintarkastajan toimikausi päättyy kyseisen sopimuksen 28 artiklan mukaisesti niiden jättäessä kertomuksen sitä varainhoitovuotta edeltävältä varainhoitovuodelta, jonka aikana tilintarkastustuomioistuimen jäsenet nimitetään, ja olisi tämän vuoksi määritettävä nimittävälle viranomaiselle sekä tilintarkastuslautakunnan ja Euroopan hiili- ja teräsyhteisön tilintarkastajan palveluksessa toimivan henkilöstön palvelukseen ottamista koskevien sopimusten tekemiseen oikeutetulle viranomaiselle annettuja valtuuksia käyttävä viranomainen niiden toimikauden päättymisen jälkeen, ON PÄÄTTÄNYT SEURAAVAA: 1 artikla Tilintarkastuslautakunnan sekä Euroopan hiili- ja teräsyhteisön tilintarkastajan palveluksessa toimivan henkilöstön osalta toimivaltaa, joka on virkamiehiin sovellettavissa henkilöstösäännöissä annettu nimittävälle viranomaiselle ja muuta henkilöstöä koskevissa palvelussuhteen ehdoissa palvelukseen ottamista koskevien sopimusten tekemiseen oikeutetulle viranomaiselle, käyttää: a) henkilöstösääntöjen 1 artiklaa, 30 artiklan toista alakohtaa sekä 31 ja 50 artiklaa sovellettaessa neuvosto tilintarkastustuomioistuimen ehdotuksesta ja yhteisymmärryksessä tämän kanssa, b) muissa tapauksissa tilintarkastustuomioistuin. 2 artikla Tämä päätös tulee voimaan Euroopan yhteisöjen perustamissopimusten ja Euroopan yhteisöjen yhteisen neuvoston ja yhteisen komission perustamisesta tehdyn sopimuksen tiettyjen varainhoitoa koskevien määräysten muuttamisesta tehdyn sopimuksen 28 artiklan soveltamisesta seuraavana päivämääränä. Tehty Luxemburgissa 24 päivänä lokakuuta 1977. Neuvoston puolesta Puheenjohtaja A. HUMBLET
77/412/ETY: Neuvoston päätös, tehty 14 päivänä kesäkuuta 1977, tavaroiden luokittelemiseksi tullitariffeihin tarkoitetun nimikkeistön muuttamisesta 18 päivänä kesäkuuta 1976 annetun tulliyhteistyöneuvoston suosituksen hyväksymisestä



Virallinen lehti nro L 149 , 17/06/1977 s. 0017 - 0017

Suomenk. erityispainos Alue 2 Nide 2 s. 0085

Kreikank. erityispainos: Luku 02 Nide 3 s. 0097

Ruotsink. erityispainos Alue 2 Nide 2 s. 0085

Espanjank. erityispainos: Luku 02 Nide 3 s. 0195

Portugalink. erityispainos: Luku 02 Nide 3 s. 0195



NEUVOSTON PÄÄTÖS, tehty 14 päivänä kesäkuuta 1977, tavaroiden luokittelemiseksi tullitariffeihin tarkoitetun nimikkeistön muuttamisesta 18 päivänä kesäkuuta 1976 annetun tulliyhteistyöneuvoston suosituksen hyväksymisestä (77/412/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 28 ja 113 artiklan, ottaa huomioon komission suosituksen, sekä katsoo, että yhdeksän jäsenvaltiota ovat tavaroiden sijoittelusta tullitariffien nimikkeisiin 15 päivänä joulukuuta 1950 tehdyn Brysselin yleissopimuksen osapuolia; yhteinen tullitariffi on laadittu tämän sopimuksen nimikkeistön perusteella, tulliyhteistyöneuvosto voi suosittaa sopimuksen osapuolille yleissopimuksen ja siten myös siihen kuuluvan nimikkeistön muutoksia; mainittu neuvosto antoi 18 päivänä kesäkuuta 1976 suosituksen nimikkeistön muuttamisesta, yleissopimuksen mukaisesti Belgian ulkoasiainministeriö toimittaa suositetun muutosehdotuksen kirjallisena kaikille sopimuksen osapuolille sekä kaikkien muiden allekirjoittajavaltioiden tai yleissopimukseen liittyneiden valtioiden hallituksille, ja ehdotusta pidetään hyväksyttynä, jollei yksikään sopimuksen osapuoli esitä väitettä kuuden kuukauden kuluessa ehdotuksen toimittamisesta; jollei väitteitä esitetä, muutos tulee voimaan kuuden kuukauden kuluttua edellä mainitun määräajan päättymisestä ja kaikkien sopimuksen osapuolten tullitariffit on mukautettava muutettuun nimikkeistöön viimeksi mainitun määräajan päättyessä, Belgian ulkoasianministeriö toimitti 20 päivänä joulukuuta 1976 kirjallisena sopimuksen osapuolille 18 päivänä kesäkuuta 1976 annetun, 31 päivänä joulukuuta 1976 voimaan tulleen suosituksen; näin ollen suositusta pidetään hyväksyttynä 1 päivänä heinäkuuta 1977, jollei sitä vastaan kokonaisuutena tai osittain ole esitetty väitettä, ja edellä mainittua suositusta vastaan ei miltään osin esitetä väitettä, ON PÄÄTTÄNYT: Ainoa artikla Tulliyhteistyöneuvoston 18 päivänä kesäkuuta 1976 antama suositus tavaroiden luokittelemiseksi tullitariffeihin tarkoitetun nimikkeistön muuttamisesta hyväksytään sovellettavaksi 1 päivästä tammikuuta 1978. Tehty Luxemburgissa 14 päivänä kesäkuuta 1977. Neuvoston puolesta Puheenjohtaja T. BENN
78/512/ETY: Komission päätös, tehty 24 päivänä toukokuuta 1978, luvan antamisesta tietyille jäsenvaltioille antaa tiukempia määräyksiä Avena fatuan esiintymisestä rehukasvien ja viljakasvien siemenissä tehdyn päätöksen 74/269/ETY muuttamisesta (Ainoastaan englanninkielinen teksti on todistusvoimainen)



Virallinen lehti nro L 157 , 15/06/1978 s. 0035 - 0035

Suomenk. erityispainos Alue 3 Nide 10 s. 0005

Espanjank. erityispainos: Luku 03 Nide 14 s. 0119

Ruotsink. erityispainos Alue 3 Nide 10 s. 0005

Portugalink. erityispainos: Luku 03 Nide 14 s. 0119



KOMISSION PÄÄTÖS, tehty 24 päivänä toukokuuta 1978, luvan antamisesta tietyille jäsenvaltioille antaa tiukempia määräyksiä Avena fatuan esiintymisestä rehukasvien ja viljakasvien siemenissä tehdyn päätöksen 74/269/ETY muuttamisesta (Ainoastaan englanninkielinen teksti on todistusvoimainen) (78/512/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna neuvoston direktiivillä 78/55/ETY(2), ja erityisesti sen 14 artiklan 1 a kohdan, sekä katsoo, että edellä mainitussa direktiivissä vahvistetaan Avena fatuan enimmäismäärät rehukasvien siemenissä, edellä mainitussa direktiivissä 14 artiklan 1 a kohdan mukaisesti Irlannilla on lupa edellyttää, että rehukasvien siementen osalta noudatetaan 2 päivänä toukokuuta 1974 tehdyssä komission päätöksessä 74/269/ETY(3) määrättyjä erityisiä edellytyksiä, rehukasvien siementen pitämisestä kaupan annetun neuvoston direktiivin 66/401/ETY liitteiden muuttamisesta 18 päivänä huhtikuuta 1978 annetussa ensimmäisessä komission direktiivissä 78/386/ETY(4) vahvistetaan uudet yhteisön tasolla sovellettavat edellytykset Avena fatuan esiintymiselle rehukasvien siemenissä, näillä muutoksilla kumotaan aiemmin vahvistetut erityiset edellytykset, Irlannille annettu lupa edellyttää päätöksessä 74/269/ETY vahvistettujen erityisten edellytysten noudattamista rehukasvien siementen pitämisessä kaupan olisi sen vuoksi kumottava, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätöksen 74/269/ETY 1 artikla 1 päivästä heinäkuuta 1980 alkaen. 2 artikla Tämä päätös on osoitettu Irlannille. Tehty Brysselissä 24 päivänä toukokuuta 1978. Komission puolesta Puheenjohtaja Finn GUNDELACH (1) EYVL N:o 125, 11.7.1966, s. 2298/66 (2) EYVL N:o L 16, 20.1.1978, s. 23 (3) EYVL N:o L 141, 24.5.1974, s. 19 (4) EYVL N:o L 113, 25.4.1978, s. 1